На основу члана 34a став 2. Закона о јавним агенцијама („Службени гласник РС”, бр. 18/05, 81/05 - испр. и 47/18), Агенција за привредне регистре, објављује:

**ЈАВНИ КОНКУРС**

1. **Агенција за привредне регистре, Београд, Бранкова 25, објављује јавни конкурс за заснивање радног односа на неодређено време са два извршиоца на радном месту оператер, Служба оператера, Сектор заједничких послова, у Агенцији за привредне регистре**.

Запослени у Агенцији за привредне регистре на радном месту оператер обавља послове утврђене законом и Правилником о унутрашњој организацији и систематизацији радних места и то: врши пријем регистрационих пријава/захтева, уговора о залози и лизингу, потврда о примљеним регистрационим пријавама/захтевима, поднетој документацији уз пријаве/захтеве и о томе издаје одговарајуће потврде, издаје изводе и врши штампање и издавање решења и закључака. Оператер води евиденције примљених, обрађених и послатих предмета, врши експедицију предмета путем ПТТ-а или директно на шалтеру експедиције, врши спајање предмета, припрему предмета за увид заинтересованим трећим лицима или запосленима у Агенцији и врши друге сличне послове који се тичу кретања предмета по налогу руководиоца оператера. Оператер је одговоран за ажурно и правилно уношење података из пријаве/захтева у базу података. Оператер у непосредном контакту са корисницима услуга, на њихов захтев, истима пружа информације из свог делокруга и упозорава их на евентуалну некомплетност регистрационе пријаве/захтева.

1. Место рада је у **Београду, Бранкова 25**.
2. Осим општих услова законом прописаних за заснивање радног односа, кандидати за радно место оператер треба да имају и:
* **IV степен стручне спреме, смер општи, економски или правни. IV степен стручне спреме одговарајућег смера подразумева средње образовање у трајању од четири године, а смер општи подразумева средње опште, стручно, односно уметничко образовање у гимназији, стручној, односно уметничкој школи.**
1. **Уз пријаву за овај конкурс, сачињену у слободној форми**, кандидати обавезно треба да приложе:
* **биографију која садржи основне личне и контакт податке, податке о стеченој стручној спреми и радном искуству, као и посебним знањима и вештинама,**
* **копију дипломе којом се потврђује тражена стручна спрема.**
1. **Обавештење о обради личних података**, кандидати су обавезни да приложе уз конкурсну документацију, које мора бити својеручно потписано, чиме дају сагласност за обраду личних података. Обавештење о обради личних података је доступно на интернет презентацији Агенције за привредне регистре ([www.apr.gov.rs](http://www.apr.gov.rs)).
2. Конкурсна комисија Агенције за привредне регистре ће у изборном поступку ценити познавање области рада Агенције за привредне регистре, нарочито поступка регистрације, евидентирања и објављивања података и докумената који су, у складу са посебним законом, предмет регистрације, евиденције и објављивања у регистрима и евиденцијама које води Агенција и стручну оспособљеност, знање и вештине при извршавању послова оператера и познавање рада на рачунару, кандидата чије пријаве буду благовремене и потпуне и који испуњавају прописане услове, писменим тестирањем и путем усменог разговора са кандидатима. Неблаговремене, недопуштене, неразумљиве или непотпуне пријаве неће се разматрати. О месту, датуму и времену спровођења изборног поступка кандидати ће бити благовремено обавештени на контакте који су навели, телефонским путем или путем електронске поште.
3. **Пријаве на овај јавни конкурс достављају се на адресу Агенције за привредне регистре, Београд, Бранкова 25, у року од 15 дана од дана објављивања јавног конкурса у дневном листу „Политика“ и на интернет презентацији Агенције за привредне регистре или путем електронске поште на адресу** konkurs@apr.gov.rs.
4. Сва обавештења о овом јавном конкурсу, заинтересовани кандидати могу добити радним данима у времену од 10 до 15 часова, путем телефона 064/8831463, Озрен Ђукић, секретар правних послова.

9. Сви изрази, појмови и термини који су у овом огласу употребљени у мушком роду, односе се без дискриминације и на особе женског пола.